དག་པ་འབྲས་བུའི་དུས་ན་དག་པ་གཉིས་ལྡན་གྱི་
སངས་རྒྱས་ཡིན་ནོ། །དེས་ན་གཞི་ལམ་འབྲས་བུའི་གནས་སྐབས་ཀྱི་སངས་རྒྱས་འདི་ཉིད་འདུས་མ་
བྱས་ཡིན་པས་སྐྱེ་འགག་གནས་གསུམ་དང་བྲལ་བའི་ཆུ་དང་རླན་བཞིན་དུ་རང་གི་ངོ་བོར་གྱུར་པའི་
-363-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
སྟོབས་ལ་སོགས་པའི་ཡོན་ཏན་ནམ་མཁའི་མཐར་ཐུག་པར་གང་བ་ཐམས་ཅད་ཡེ་གདོད་མ་ནས་
རྫོགས་པར་ཡོད་པའི་དོན་དམ་པའི་ཡེ་ཤེས་ཆེན་པོ་འདི་ཡིན་ནོ། །
གསུམ་པ་ལེགས་པར་བཤད་པ་མཐར་ཕྱིན་པ་ལ་གཉིས་ཏེ། སྔགས་མང་པོའི་ངེས་དོན
བཤད་པ་དང་། ཞུ་བ་པོ་མགུ་ནས་ཡི་རངས་པའོ། །དང་པོ་སྔགས་མང་པོའི་ངེས་དོན་བཤད་པ་ནི།
ཨོཾ་སརྦ་དྷརྨ་ཨ་བྷ་བ་སྭ་བྷ་བ་བི་ཤུདྡྷེ་བཛྲ་ཙཀྑུམཨ་ཨཱ་ཨོཾཨཿཨ༔ པྲ་ཀྲྀ་ཏ་པ་རི་ཤུདྡྷ་སརྦ་དྷརྨཱ། ཡ་དུ་
ཏ་སརྦ་ ཏ་ཐཱ་ག་ཏཱ་ཛྙཱ་ན་ཀཱ་ཡ་མཉྫུ་ཤྲཱི་པ་རི་ཤུདྡྷི་ཏཱ། མུ་པཱ་དཱ་ཡ་ཏེ་ཨ་ཨཱཿ སརྦ་ ཏ་ཐཱ་ག་ཏ་ཧྲི་ད་ཡ། ཧ་
ར་ཧ་ར་ཨོཾ་ཧཱུྃ་ཧྲི༔བྷ་ག་ཝན་ཛྙཱ་ན་མུདྡྷི་ཝཱ་གི་ཤྭ་ར། མ་ཧྭ་པཱ་ཙ་སརྦ་དྷརྨ་ག་ག་ནཱ་མ་ལ་ཐུ་པ་རི་ཤུདྡྷ་དྷརྨ་
དྷཱ་ཏུ་ཛྙཱ་ན་གརྦྷ་ཨ༔ ཞེས་པའོ། །
གཉིས་པ་ཞུ་བ་པོ་མགུ་ནས་ཡི་རངས་པ་ལ་ལྔ་སྟེ། ཡིད་རངས་ནས་སྟོན་པ་ལ་ཕྱག་འཚལ་བ་
དང་། འཁོར་གཞན་དང་ལྷན་ཅིག་ཚིག་གསོལ་བ་དང་། ཡིད་རངས་པའི་རྒྱུ་མཚན་གསོལ་བ་དང་།
གང་བསྟན་པ་ལ་ཡིད་རངས་པར་གསོལ་བ་དང་། གང་གསུངས་པ་རྫོགས་པར་བསྟན་པའོ། །དང་པོ་
ཡིད་རངས་ནས་སྟོན་པ་ལ་ཕྱག་འཚལ་པ་ནི།
དེ་ནས་དཔལ་ལྡན་རྡོ་རྗེ་འཆང༌། །
དགའ་ཞིང་མགུ་ནས་ཐལ་མོ་སྦྱར། །
མགོན་པོ་བཅོམ་ལྡན་དེ་བཞིན་གཤེགས། །
རྫོགས་སངས་རྒྱས་ལ་ཕྱག་འཚལ་ནས། །
ཞེས་པའོ། །དེ་ལ་གོང་དུ་གསུངས་པ་དེ་ནས་གསོལ་བ་འདེབས་པ་པོ་རང་བྱུང་ཡེ་ཤེས་ཀྱི་
དཔལ་དང་ལྡན་པ་ཕྱག་མཚན་རྡོ་རྗེ་ཕྱག་ན་འཆང་བ་ནི་དེ་ལྟར་གསུངས་པ་དེ་ལ་སེམས་ ་ དགའ་ཞིང་
མགུ་ནས་ལུས་ཐལ་མོ་སྦྱར་ཏེ་སྟོན་པ་པོ་འགྲོ་བ་ཐམས་ཅད་ཀྱི་མགོན་པོ་བཅོམ་ལྡན་འདས་དེ་བཞིན་
-364-

དོན་དམ་པའི་མཚན་ཡང་དག་པར་བརྗོད་པའི་བཤད་པ་དྲི་མ་མེད་པའི་འོད་ཀྱི་འབྲས་བུ།
གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ལ་ཕྱག་འཚལ་ནས། སྤྱི་བོར་ཐལ་
མོ་སྦྱར་པུས་མོ་གཡས་པའི་ལྷ་ང་ས་ལ་བཙུགས་སོ། །
གཉིས་པ་འཁོར་གཞན་དང་ལྷན་ཅིག་ཚིག་གསོལ་བ་ནི།
དེ་ནས་མགོན་པོ་གསང་བའི་བདག །
ལག་ན་རྡོ་རྗེ་ཁྲོ་བོའི་རྒྱལ།།
སྣ་ཚོགས་གཞན་དང་ལྷན་ཅིག་ཏུ། །
གསང་བསྟོད་ནས་ནི་ཚིག་འདི་གསོལ། །
ཞེས་པའོ། །དེ་ལ་སྟོན་པ་ལ་ཕྱག་འཚལ་བ་དེ་ནས་སངས་རྒྱས་ཀྱི་འཕྲིན་ལས་འཇུག་པའི་
སེམས་ཅན་ཀུན་གྱི་མགོན་པོ་རྡོ་རྗེ་ཐེག་པའི་བཀའ་བསྡུད་པ་པོ་ཡིན་པའི་ཕྱིར། གསང་སྔགས་རྡོ་རྗེ་
ཐེག་པའི་བདག་པོ་ལག་ན་རྡོ་རྗེ་འཛིན་པ་ཁྲོ་བོའི་རྒྱལ་བོ་ཕྱག་ན་རྡོ་རྗེ་དེ་ནི། ལྷ་དང་ཀླུ་དང་ལྷ་མ་
ཡིན་ལ་སོགས་པའི་འཁོར་སྣ་ཚོགས་པ་གཞན་རྣམས་དང་ལྷན་ཅིག་ཏུ་གསུང་གི་གསང་གདངས་
གསལ་བོར་བསྟོད་ནས་རྗེས་སུ་ཡི་རང་པའི་ཚིག་འདི་སྐད་གསོལ་ཏོ།།
གསུམ་པ་ཡིད་རང་པའི་རྒྱུ་མཚན་གསོལ་བ་ནི།
མགོན་པོ་བདག་ཅག་ཡིད་རང་ངོ་། །
ལེགས་སོ་ལེགས་སོ་ལེགས་པར་གསུངས། །
རྣམ་གྲོལ་འབྲས་བུ་འཚལ་བ་ཡི། །
འགྲོ་བ་མགོན་མེད་རྣམས་དང་ནི། །
བདག་ཅག་ཡང་དག་རྫོགས་པ་ཡི། །
བྱང་ཆུབ་ཐོབ་པའི་དོན་ཆེན་མཛོད། །
-365-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
ཅེས་པའོ། །དེ་ལ་ཇི་སྐད་གསོལ་ན་འདི་སྐད་གསོལ་ཏོ། །ཀྱེ་མགོན་པོ་མཚན་ཡང་དག་པར་
བརྗོད་པ་ཉན་པའི་འཁོར་བདག་ཅག་རྣམས་ཐམས་ཅད་དགའ་བས་ཁྱེད་ཀྱི་གསུངས་པ་དེ་ལ་ཡིད་
རང་ངོ་། །དེ་ཅིའི་ཕྱིར་ཞེ་ན། མ་མཁའ་ཁྱབ་པའི་ཡེ་ཤེས་ཀྱི་སྐུ་གསུངས་པ་འདི་ནི་ལེགས་སོ་
ལེགས་སོ་ལེགས་པར་གསུངས་པས་འཁོར་བའི་འཆིང་པ་ལས་རྣམ་པར་གྲོལ་བའི་འབྲས་བུ་བདེ་བ་
ཆེན་པོའི་ཡེ་ཤེས་འདི་ཐོབ་པར་འཚལ་བའི་འགྲོ་བ་མགོན་མེད་གཞན་མཐའ་ཡས་པ་རྣམས་དང་ནི།
དེ་ལྟར་འཁོར་བ་ན་ཡོད་པ་བདག་ཅག་ཀུན་དང་བཅས་པ་ཐམས་ཅད་ཀྱི་ཡང་དག་པར་རྫོགས་པའི་
བྱང་ཆུབ་ཐོབ་པའི་དོན་ཆེན་པོ་གྲུབ་པར་མཛད་པ་ཡིན་པའི་ཕྱིར་རོ། །
བཞི་པ་གང་བསྟན་པ་ལ་ཡིད་རངས་པར་གསོལ་པ་ནི།
སྒྱུ་འཕྲུལ་དྲ་བའི་ཚུལ་བསྟན་པ། །
འདི་ནི་རྣམ་དག་ལེགས་པའི་ལམ། །
ཟབ་ཅིང་ཡངས་ལ་རྒྱ་ཆེ་སྟེ། །
དོན་ཆེན་འགྲོ་བའི་དོན་མཛད་པ། །
སངས་རྒྱས་རྣམས་ཀྱི་ཡུལ་འདི་ནི། །
རྫོགས་པའི་སངས་རྒྱས་ཀུན་གྱིས་བཤད། །
ཅེས་པའོ། །དེ་ལ་སྒྱུ་མའི་རྣམ་པར་འཕྲུལ་བའི་དྲ་བ་རང་བྱུང་གི་ཡེ་ཤེས་སངས་རྒྱས་ཐམས་
ཅད་ཀྱི་ངོ་བོ་ཆོས་ཀྱི་སྐུའི་གནས་ལུགས་དང་ཡིན་ཚུལ་ཇི་ལྟ་བ་བཞིན་དུ་ལེགས་པར་བསྟན་པ་འདི་ནི་
བྱང་ཆུབ་གྲུབ་པར་བྱེད་པའི་ཐབས་རྣམ་པར་དག་པ་ལེགས་པའི་ལམ་བསྟན་པ་ཡིན་ཏེ། ལས་དང་པོ་
པའི་ས་ནས་བཟུང་སྟེ་ཡེ་ཤེས་འདི་ཉིད་ལམ་དུ་བྱས་ནས་རྣལ་འབྱོར་ཡན་ལག་དྲུག་གིས་ལེགས་པར་
ཉམས་སུ་ལེན་པ་ནི་རྣམ་དག་ལེགས་པའི་ལམ་འདི་ཉམས་སུ་ལེན་པ་ཡིན་ནོ། །དཔེར་ན་འཇིག་རྟེན་
-366-

དོན་དམ་པའི་མཚན་ཡང་དག་པར་བརྗོད་པའི་བཤད་པ་དྲི་མ་མེད་པའི་འོད་ཀྱི་འབྲས་བུ།
ན་ལྷ་རིས་དང་བྲིས་ཀློག་ལ་སོགས་པ་སློབ་པར་བྱེད་པའི་ལམ་འམ་ཐབས་ནི། ལྷ་རིས་དང་བྲི་ཀློག་
ལ་སོགས་པ་ཉིད་སློབ་ཅིང་གོམས་པར་བྱེད་པ་བཞིན་ནོ། །དེ་བཞིན་དུ་སངས་རྒྱས་བསྒྲུབ་པར་བྱེད་
པའི་ལམ་སངས་རྒྱས་ཉིད་ཡིན་ཏེ། རང་ཉིད་གདོད་ནས་སྒྲིབ་པ་བསྒྲིབས་པའི་སངས་རྒྱས་སུ་གནས་
པ་དེ་མན་ངག་ཟབ་མོ་མངོན་སུམ་དུ་ལམ་དུ་བྱས་ནས་ཉམས་སུ་ལེན་པ་ནི་འབྲས་བུ་ལམ་དུ་བྱེད་པ་
ཡིན་པའི་ཕྱིར་རོ། །ལམ་ཡང་རྣམ་པ་ལྔ་སྟེ། ཚོགས་ཀྱི་ལམ་དང་སྦྱོར་བའི་ལམ་དང་མཐོང་བའི་ལམ་
དང་། སྒོམ་པའི་ལམ་དང་། མཐར་ཕྱིན་པའི་ལམ་མོ། །དེ་ལ་ཚོགས་ལམ་དང་སྦྱོར་ལམ་གཉིས་ནི་སོ་
སོའི་སྐྱེ་བོའི་ས་བ་ཡིན་ལ། གཞན་གསུམ་ནི་འཕགས་པའི་ས་བ་ཡིན་ནོ། །ཚོགས་ལམ་ནི་ལམ་གྱི
ཚོགས་གཉིས་བསོགས་པའི་ཐོག་མ་མགོ་ཟུག་ཅིང་ཞུགས་པའི་ཕྱིར་ཚོགས་ལམ་མོ། །སྦྱོར་ལམ་ནི་
འཕགས་པའི་ས་ལ་དངོས་སུ་སྦྱོར་བའི་ཕྱིར་སྦྱོར་ལམ་མོ། །མཐོང་ལམ་ནི་མཐོང་སྤངས་ཀྱིས་དག་
པའི་ཆོས་ཉིད་དང་པོར་མཐོང་པ་ཡིན་པའི་ཕྱིར་མཐོང་ལམ་མོ། །སྒོམ་ལམ་ནི་མཐོང་བའི་ཆོས་ཉིད་དེ་
ཉིད་སྒོམ་ཞིང་གོམས་པར་བྱེད་པ་ཡིན་པའི་ཕྱིར་སྒོམ་ལམ་མོ། །མཐར་ཕྱིན་པའི་ལམ་ནི་སློབ་ལམ་
རྫོགས་པའི་འབྲས་བུ་དགྲ་བཅོམ་པ་ཐོབ་པའི་ཕྱིར་མཐར་ཕྱིན་པའི་ལམ་མོ། །ཐེག་ཆེན་གྱི་མཐོང་
ལམ་ནི་ས་དང་པོ་ཡིན་ལ། བསྒོམ་ལམ་ནི་ས་གཉིས་པ་ལ་སོགས་པ་ས་དགུ་ཡིན་ཞིང་། མཐར་ཕྱིན་
པའི་ལམ་ནི་ཐེག་ཆེན་གྱི་དགྲ་བཅོམ་པ་དག་པ་གཉིས་ལྡན་གྱི་སངས་རྒྱས་ཡིན་ནོ། །དེ་ལྟར་རྣམ་དག་
ལེགས་པའི་ལམ། བདེན་དོན་དམ་པའི་ཡེ་ཤེས་འདི་ནི་ཀུན་རྫོབ་ཀྱི་དུས་གསུམ་མེད་པས་རྣམ་རྟོག་
གིས་ཤེས་པར་དཀའ་བའི་ཕྱིར་ཟབ་ཅིང་། དོན་དམ་གྱི་དུས་སུ་ནམ་མཁའ་དང་མཉམ་པའི་ཤེས་རབ་
ཡིན་པའི་ཕྱིར་ཡངས་ལ་རྒྱ་ཆེ་བ་སྟེ། དོན་ཆེན་པོ་མཆོག་ཏུ་མི་འགྱུར་བ་བདེ་བ་ཆེན་པོ་ཆོས་སྐུའི་
འཕྲིན་ལས་གཟུགས་སྐུ་རྣམ་གཉིས་ཀྱི་སྲིད་པ་ཇི་སྲིད་དུ་ལྷུན་གྱིས་གྲུབ་པར་འགྲོ་བའི་དོན་བྱེད་པ་སྐུ་
གསུམ་མཛད་པ་དང་བཅས་པ་རྣམས་ཇི་ལྟ་བ་བཞིན་ནུ་སངས་རྒྱས་རང་ཉིད་ཀྱི་སྤྱོད་ཡུལ་ཡིན་པའི་
-367-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
ཕྱིར། དེས་ན་སངས་རྒྱས་རྣམས་ཀྱི་སྤྱོད་ཡུལ་དུ་འཕྲིན་ལས་དང་བཅས་པའི་ངོ་བོ་དོན་དམ་པའི་
བདེན་པ་འཇམ་དཔལ་ཡེ་ཤེས་སེམས་དཔའ་འདི་ནི། འདས་པའི་སངས་རྒྱས་འོད་སྲུང་ལ་སོགས་པ་
དང་། ད་ལྟར་གྱི་སངས་རྒྱས་ཤཱཀྱ་ཐུབ་པ་ལ་སོགས་པ་ཕྱོགས་བཅུ་ན་བཞུགས་པ་དང་། མ་འོངས་
པའི་སངས་རྒྱས་བྱམས་པ་ལ་སོགས་པ་དུས་གསུམ་ཀྱི་རྫོགས་པའི་སངས་རྒྱས་ཀུན་གྱིས་བཤད་ཅིང་
བཤད་ལ་འཆད་པར་འགྱུར་བ་ནི་དོན་དམ་པ་འདི་འབའ་ཞིག་གཏན་ལ་འབེབས་པ་ཡིན་ལ་ཤིན་ཏུ་
གལ་ཆེ་དྲག་པའི་ཕྱིར་རྒྱུད་ཆེན་སྒྱུ་འཕྲུལ་དྲ་བ་ལ་སོགས་པ་མདོ་རྒྱུད་ཐམས་ཅད་དུ་མིང་མི་འདྲ་བ་
མཐའ་ཡས་པ་རྣམས་ཀྱིས་ཡང་དང་ཡང་དུ་གསུངས་པ་ལེགས་སོ་ཞེས་ཕྱག་ན་རྡོ་རྗེས་གསོལ་ཏོ།
ལྔ་པ་གང་ཞིག་གསུངས་པ་རྫོགས་པར་བསྟན་པ་ནི། བཅོམ་ལྡན་འདས་འཇམ་དཔལ་ཡེ་ཤེས་
སེམས་དཔའི་དོན་དམ་པའི་མཚན་ཡང་དག་པར་བརྗོད་པ། བཅོམ་ལྡན་འདས་དེ་བཞིན་གཤེགས་
པ་ཤཱཀྱ་ཐུབ་པས་་གསུངས་པ་རྫོགས་སོ། །ཞེས་པའོ། །དེ་ལ་འཕགས་པ་སྒྱུ་འཕྲུལ་དྲ་བའི་རྩ་རྒྱུད་
ཆེན་པོ་ཤོ་ལོ་ཀ་ཁྲི་དྲུག་སྟོང་པ་རྣལ་འབྱོར་ཆེན་པོའི་རྒྱུད་ཀྱི་ཏིང་ངེ་འཛིན་དྲ་བའི་ལེའུ་ཁོལ་དུ་བྱུང་བ
ལས་ཡེ་ཤེས་ཀྱི་སྐུ་ཁམས་གསུམ་པ་མ་ལུས་པའི་གཟུགས་བརྙན་ཅན་བཅོམ་ལྡན་འདས་འཇམ་
དཔལ་ཡེ་ཤེས་སེམས་དཔའི་དོན་དམ་པའི་མཚན་ཡང་དག་པར་བརྗོད་པ་འདི་ནི། བཅོམ་ལྡན་
འདས་དེ་བཞིན་གཤེགས་པ་ཤཱཀྱ་ཐུབ་པས་གསུངས་པ་རྫོགས་སོ། །
གནས་ལུགས་ཟབ་མོ་དོན་དམ་ཆོས་ཀྱི་དབྱིངས། །འཇམ་དཔལ་སངས་རྒྱས་ཀུན་གྱི་ཡེ་
ཤེས་སྐུ། །གཙང་བདག་བདེ་དང་རྟག་པའི་ཕ་རོལ་ཕྱིན། །སྒྱུ་འཕྲུལ་དྲ་བའི་རོལ་བ་བྱང་ཆུབ་མཆོག།
མདོ་རྒྱུད་ཀུན་གྱི་ངེས་དོན་མཐར་ཐུག་གང་། །ཟབ་ཅིང་རྒྱ་ཆེ་མཁའ་ལྟར་ཁྱབ་པའི་ཐུགས། །ཡེ་ཤེས་
ལུས་ཅན་བདེར་གཤེགས་འདུས་པའི་ཚོགས། །འཇམ་དཔལ་ཡེ་ཤེས་སེམས་དཔའ་འབའ་ཞིག་ཡིན།།
རྡུལ་གཅིག་སྟེང་ན་རྡུལ་སྙེད་སངས་རྒྱས་རྣམས། །སངས་རྒྱས་རེ་རེའང་རྒྱལ་སྲས་རྒྱ་མཚོས་བསྐོར།།
-368-

དོན་དམ་པའི་མཚན་ཡང་དག་པར་བརྗོད་པའི་བཤད་པ་དྲི་མ་མེད་པའི་འོད་ཀྱི་འབྲས་བུ།
དེ་ལྟར་ཆོས་ཀྱི་དབྱིངས་ཀུན་མ་ལུས་པ།
།གང་ལ་འཇམ་དཔལ་ཡེ་ཤེས་སེམས་དཔའ་ཡིན། །ཕྱག་
རྒྱ་ཆེན་པོ་ཐེག་པ་ཆེན་པོ་དང་། །ཤེར་ཕྱིན་དབུ་མ་འགྱུར་མེད་ཡོངས་གྲུབ་དང༌། །འོད་གསལ་སེམས་
དང་དོན་དམ་བྱང་ཆུབ་སེམས། །བདེ་གཤེགས་སྙིང་པོ་རང་བཞིན་གཉུག་མའི་སེམས། །ཐམས་ཅད་
འཇམ་དཔལ་ཡེ་ཤེས་སེམས་དཔའ་ཡིན།
།དེ་བཞིན་ཉིད་ཀྱང་འཇམ་དཔལ་དེ་བཞིན་ཉིད། །ཆོས་
ཉིད་དེ་ཉིད་ཆོས་སྐྱོན་མེད་དེ་ཉིད། །མ་ནོར་གཞན་མིན་དེ་བཞིན་ཉིད་དེ་ཡིན། །ཡང་དག་མཐའ་ཡང་
འཇམ་དཔལ་དེ་ཉིད་ཡིན། །དུས་འཁོར་གསང་འདུས་བདེ་དགྱེས་དེ་ཉིད་ཡིན། །ཀུན་རིགས་ལ་
སོགས་ལྷ་དང་སྔགས་དང་རྒྱུད། །ས་བོན་ཕྱག་མཚན་ཡི་གེ་ཆ་ལུགས་བརྒྱན། །ཞི་ཁྲོ་རབ་འབྱམས་
ཐམས་ཅད་དེ་ཉིད་ཡིན། །སྐུ་ལྔ་ཡེ་ཤེས་ལྔ་དང་འཕགས་པའི་ཚོགས། །དབང་བཞི་དགའ་བཞི་སྐད་
ཅིག་འབྲས་བུ་བཞི། །རྡོ་རྗེ་རྣམ་ཐར་སེམས་དཔའ་ཚད་མེད་བཞི། །ཧེ་རུ་ཀ་བཞི་རྡོ་རྗེ་རྣལ་འབྱོར་
བཞི། །དགེ་བཅུ་ས་བཅུ་དབང་བཅུ་ཕར་ཕྱིན་བཅུ། །སྟོབས་བཅུ་མི་འཇིགས་མ་འདྲེས་ལ་སོགས་
དང་། །སྤྱན་དང་མངོན་ཤེས་ཏིང་འཛིན་གཟུངས་ཀྱི་སྒོ། །བྱང་ཆུབ་ཕྱོགས་མཐུན་བསམ་གཏན་
སྙོམས་འཇུག་དང་། །ཟད་པར་ཟིལ་གནོན་ཟག་མེད་ལ་སོགས་པའི། །ཡོན་ཏན་ཀུན་གྱི་ཕུང་པོ་
མཐའ་ཡས་པ། །བདེ་སྐྱིད་་ལོངས་སྤྱོད་ཕུན་ཚོགས་ཆོས་ཀྱི་སྐུ། །འཇམ་དཔལ་ཡེ་ཤེས་སེམས་དཔའ་
ཡིན་པའི་ཕྱིར། །དོན་འདི་གཅིག་པུ་བསྟན་པ་བྱ་བ་ཡིན། །མཚན་ནི་མཐའ་ཡས་དུ་མས་མདོ་རྣམས་
དང་། །རྒྱུད་ཆེན་སྒྱུ་འཕྲུལ་དྲ་བ་ལ་སོགས་སུ། །དུས་གསུམ་རྡོ་རྗེ་འཆང་ཆེན་གསང་སྔགས་འཆང་། །
དཔག་ཏུ་མེད་པ་རྣམས་ཀྱི་དབྱིབས་བཞིན་དུ། །གསུང་དང་གསུང་འགྱུར་ཡང་ཡང་གསུང་དེ་བཞིན།།
མཚན་ཡང་དག་པར་བརྗོད་པའི་རྒྱུད་འདི་ཡང་། །དོན་དེ་གཅིག་པུ་རྒྱུ་མཚན་དུ་མ་ཡི། །སྒོ་ནས་
མཚན་རྣམས་དུ་མས་བསྟན་པ་ཡིན། །དེ་ཕྱིར་རྒྱུད་འདི་བློ་གྲོས་རྒྱལ་མཚན་གྱིས། །ཡོངས་འཛིན་
ཁྱད་པར་འཕགས་པའི་བཀའ་དྲིན་ལས། །མགོན་པོ་སྤྱན་རས་གཟིགས་ཀྱི་བསྡུས་དོན་དང་། །རྒྱལ་
-369-

བརྩེ་ཆེན་འོད་སྣང་ལས། རྒྱུད་འགྲེལ་སྐོར། ༼༡
བའི་བཀའ་དང་དགོངས་འགྲེལ་བཞིན་དུ་བཤད། །ཐལ་དང་མ་རྟོགས་ནོངས་པ་ཅི་མཆིས་པ། །ཕྱག་
འོས་ཀུན་གྱི་དྲུང་དུ་བཟོད་པར་གསོལ། །ལེགས་པར་བཤད་ལས་རབ་དཀར་དགེ་བའི་ཚོགས། །
གང་མཆིས་དེ་ཡིས་སྐྱེ་དགུ་མ་ལུས་པ། །རང་རང་སྙིང་པོའི་ཡེ་ཤེས་ཐོབ་པར་ཤོག །བདག་ཀྱང་དེང་
ནས་བྱང་ཆུབ་སྙིང་པོའི་བར། །སྐད་ཅིག་ཙམ་ཡང་གཞན་དུ་མ་གོལ་བར། །རིགས་དང་རུས་དང་ཚོ་
འབྲང་ཕུན་སུམ་ཚོགས། །ཐེག་ཆེན་སྤྱོད་པའི་ལུས་སུ་སྐྱེ་བ་དང་། །གཞན་ཕན་རོ་གཅིག་རྟག་ཏུ་སྤྱོད་
པར་ཤོག །
དེ་ལྟར་དོན་དམ་པའི་མཚན་ཡང་དག་པར་བརྗོད་པའི་བཤད་པ་དྲི་མེད་འོད་ཀྱི་འབྲས་བུ་ཞེས་
བྱ་བ་འདི་ནི། བླ་མ་ཤར་ཆུ་མིག་པ་བློ་གྲོས་དཔལ་དང་། བླ་མ་བསམ་རིན་པ་ལ་སོགས་པ་བུ་སློབ་
དད་པ་ཅན་མང་པོས་ཡང་དང་ཡང་དུ་བསྐུལ་ནས། ཀུན་དགའ་ཞེས་བྱ་བའི་ཤིང་ཕོ་སྟག་ལ་གདན་ས་
རིན་ཆེན་དཔལ་ལྡན་འབྲི་ཁུང་མཐིལ་དུ། དོན་དམ་པ་ཟབ་མོའི་དོན་ལ་ངེས་པ་བརྙེས་པ་བློ་གྲོས་
རྒྱལ་མཚན་གྱིས་སྦྱར་བ་རྫོགས་སོ། །འདིས་ཀྱང་མཐར་ཐུག་གི་ངེས་དོན་ཟབ་མོ་རྒྱལ་བའི་སྙིང་པོ་
གཙང་བདག་བདེ་དང་རྟག་པའི་ཕ་རོལ་ཏུ་ཕྱིན་པ་འདི་ཡང་ཕྱོགས་དུས་ཀུན་ཏུ་དར་ཞིང་སེམས་ཅན་
ཐམས་ཅད་ལ་ཕན་ཐོགས་པར་གྱུར་ཅིག །སརྦ་མངྒ་ལཾ། བྷ་ཝནྟུ།། །།
-370-

མཚན་ཡང་དག་པར་བརྗོད་པའི་འགྲེལ་པ་རྒྱུད་དོན་རབ་ཏུ་གསལ་བར་བྱེད་པ།